OBRAZLOŽENJE PRIJEDLOGA 
PRAVILNIKA O PROVEDBI jednostavne nabave roba i usluga procijenjene vrijednosti manje od 50.000,00 EUR (bez PDV-a)  i nabavi radova procijenjene vrijednosti manje od 100.000,00 EUR (bez PDV-a)

PRAVNI TEMELJ
U skladu sa Zakonom o javnoj nabavi (NN 120/16, 114/22 i 48/26); došlo je do izmjena koje su utjecale  na odredbe Pravilnika o provedbi jednostavne nabave roba i usluga procijenjene vrijednosti manje od 50.000,00 EUR (bez PDV-a)  i nabavi radova procijenjene vrijednosti manje od 100.000,00 EUR (bez PDV-a).
Cilj izrade Pravilnika je  postupanje  u skladu sa zakonskim odredbama te prilagođavanje zadanim okolnostima i uvjetima kao i prilagodba postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).
OCJENA STANJA I RAZLOZI DONOŠENJA
Važećim Pravilnikom uređeni su uvjeti, način, pravila i postupak provedbe jednostavne nabave roba i usluga procijenjene vrijednosti jednake ili manje od 26.540,00 EUR (bez PDV-a) i nabave radova procijenjene vrijednosti manje od 66.360,00 EUR (bez PDV-a).
Donošenjem Zakona o izmjenama i dopunama Zakona o javnoj nabavi (NN 48/2026) pristupili smo izradi Pravilnika s novim zakonskim rješenjima.
Uz usklađivanje sa zakonom, uočena je potreba za dodatnim normativnim uređenjem pojedinih pitanja koja su se u praksi pokazala kao nedovoljno precizno uređena.
CILJEVI KOJI SE ŽELE POSTIĆI
Predloženim tekstom Pravilnika nastoji se osigurati zakonito, transparentno, ekonomično i učinkovito trošenje sredstava Vrtića, uz poštivanje načela jednakog tretmana gospodarskih subjekata i sprječavanja sukoba interesa.

JAVNO SAVJETOVANJE
Sukladno odredbama članka 11. stavka 1. Zakona o pravu na pristup informacijama, ovaj Prijedlog Pravilnika upućuje se u postupak savjetovanja s javnošću u razdoblju od 24.7.2026. do 24.8.2026. godine kako bi se postupak dovršio u zakonskim rokovima te zbog potrebe usklađivanja s izmjenama Zakona o javnoj nabavi koje izravno utječu na provedbu postupaka nabave i kako bi zainteresirana javnost imala mogućnost dati prijedloge i primjedbe prije njegova donošenja.
 

